30.12.2022
FI
Euroopan unionin virallinen lehti
C 498/19
17. kehottaa ottamaan käyttöön toisen Euro-päästönormin henkilö-, paketti-, kuorma- ja linja-autoille (Euro 7/VII), jotta voidaan vähentää myrkyllisten epäpuhtauksien (eli typen oksidien, ammoniakin, hiilimonoksidin ja PM 10–2,5-hiukkasten) päästöjä ja välttää kymmeniä tuhansia ennenaikaisia kuolemia vuosittain.
Komitea pitää erittäin valitettavana Euroopan komission päätöstä lykätä Euro 7/VII -ehdotuksia jälleen vuoden 2022 työohjelmassaan, sillä se asettaa kyseenalaiseksi komission saasteettomuustavoitteen ja sitoutumisen Euroopan vihreän kehityksen ohjelmaan ja vaarantaa teollisuuden kyvyn suunnitella teknisiä muutoksia.
Esteetön liikkuminen kaikkien ulottuville 18. kehottaa luomaan julkisen liikenteen järjestelmän, joka on inklusiivisen suunnittelun ansiosta kaikkien kansalaisten saavutettavissa ja jossa otetaan huomioon erityisesti vammaiset henkilöt, ja korostaa, että käyttäjät kannattaa ottaa mukaan jo infrastruktuurin ja liikennepalvelujen suunnittelun varhaisvaiheessa.
Komitea toteaa Euroopan vammaisstrategiassa 2021–2030 ja esteettömyyttä koskevassa eurooppalaisessa säädöksessä määritellyn mukaisen esteettömyyden olevan tärkeää ja korostaa Esteetön kaupunki -palkinnon kaltaisten hankkeiden merkitystä.
19. kehottaa omaksumaan entistä kattavamman lähestymistavan, jotta esteettömyys voidaan varmistaa matkan kaikissa vaiheissa.
20. korostaa, että liikenneköyhyyteen on sosiaalisen, taloudellisen ja alueellisen yhteenkuuluvuuden takia ratkaisevan tärkeää puuttua, ja kehottaa siksi torjumaan multimodaaliselta pohjalta ja yhdennetysti liikkumismahdollisuuksiin liittyvää syrjäytymistä ja takaamaan samassa hengessä kaikille yhtä hyvät yhteydet kaupunkikeskuksiin.
Komitea pitääkin myönteisenä, että komissio sitoutuu uudessa kaupunkiliikenteen kehyksessä torjumaan ”julkisen liikenteen verkon käyttömahdollisuuksiin liittyvää eriarvoisuutta muun muassa parantamalla rautatieasemien esteettömyyttä”, ja kehottaa myös antamaan lisätukea etenkin vähemmän kehittyneillä alueilla sijaitseville pienehköille kaupungeille, kaupunkien kehysalueille sekä näistä riippuvaisille maaseutu- ja vuoristoalueille, jotta voidaan varmistaa kyseisten alueiden kulkuyhteydet ja niiden asukkaiden yhtäläiset mahdollisuudet siirtyä kestäviin liikkumismuotoihin.
Julkisen liikenteen vahvistaminen kaupunkiliikenteen selkärankana 21. suhtautuu myönteisesti komission ilmaisemaan aikomukseen ”tehdä yhteistyötä kansallisten ja paikallisten hallintojen ja kaikkien sidosryhmien kanssa sen varmistamiseksi, että julkinen liikenne pysyy kaupunkiliikenteen selkärankana”.
Komitea korostaa tarvetta koordinoida kaikkia saatavilla olevia välineitä ja resursseja tätä tarkoitusta varten ottaen huomioon myös julkisen palvelun velvoitteiden tärkeän roolin kaupunkialueiden yhteyksien varmistamisessa.
22. korostaa, että julkisen liikenteen kokonaiskapasiteettia on kiireellisesti lisättävä sekä maantieteellisen kattavuuden että vuorotiheyden osalta, jotta pystytään vastaamaan odotettavissa olevaan matkustajamäärien kasvuun, ja muistuttaa viime vuosikymmenien jatkuvasta ali-investoimisesta ja julkisen liikenteen harjoittajien osaksi koituneesta investointiva­ jeesta, jonka Euroopan tilintarkastustuomioistuin on nostanut esiin.
23. korostaa, että julkista liikennettä on täydennettävä vaihtoehtoisella tarjonnalla ja multimodaalisilla toimintamalleilla, ja kehottaa luomaan tässä yhteydessä joustavia ja kysyntälähtöisiä ensimmäisen ja viimeisen osuuden taittamiseen soveltuvia ratkaisuja.
Komitea pitää yhtä lailla tärkeänä aktiivisen liikkumisen ja erityisesti pyöräilyn edistämistä.
24. huomauttaa tarpeesta tarjota ja laajentaa kestävän julkisen liikenteen infrastruktuuria, mukaan lukien sähkö­ käyttöisten linja-autojen tarvitsemat latausjärjestelmät, joiden avulla pystytään tarjoamaan kaupunkien välisiä matkoja myös epäsuotuisissa ilmasto- ja maasto-olosuhteissa ja nostamaan matkanopeutta.
25. kehottaa vahvistamaan multimodaalisia liikennekeskuksia, jotta mahdollistetaan sujuvat vaihdot liikennemuodosta toiseen ja matkustajien ja tavaroiden kuljetus olisi mahdollisimman nopeaa ja tehokasta.
Tähän liittyen tulee parantaa aktiivisten liikkumismuotojen saavutettavuutta ja tarjota käyttöön turvallisia pyöräparkkeja.
26. korostaa kaupunkien kehysalueet kattavien yhteyksien, myös rajatylittävien yhteyksien, merkitystä, sillä työmatkat eivät pysähdy kaupunkien rajoille ja niitä tulee sujuvoittaa maaseutu- ja raja-alueilla myös kansallisten rajojen yli esimerkiksi tarjoamalla liityntäpysäköintipaikkoja, joista on yhteys liikenneverkkoon.
27. huomauttaa, että tarvitaan toimenpiteitä, joilla edistetään julkisten kutsuliikennepalvelujen käyttöönottoa erityisesti syrjäisillä ja syrjäisimmillä maaseutualueilla, ja kehottaa komissiota tukemaan tällaisten ratkaisujen kokeiluja ja ehdottamaan rahoitus- ja tukijärjestelmää tällaisia palveluja varten.